HANA พุ่ง 6% ขานรับไตรมาส 4/65 กำไรสูงกว่าคาด อานิสงส์ “บาทอ่อน” หนุน
HANA พุ่ง 6% ขานรับงบไตรมาส 4/65 มีกำไรสูงกว่าคาดการณ์ รับอานิสงส์บาทอ่อนหนุน พร้อมจ่ายปันผล 0.50 บาท จ่อขึ้นเครื่องหมาย XD 13 มี.ค.66
HANA พุ่ง 6% ขานรับงบไตรมาส 4/65 มีกำไรสูงกว่าคาดการณ์ รับอานิสงส์บาทอ่อนหนุน พร้อมจ่ายปันผล 0.50 บาท จ่อขึ้นเครื่องหมาย XD 13 มี.ค.66
28 ก.พ. 2566

ผู้สื่อข่าวรายงานว่า วันนี้ (28 ก.พ.66) ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 10:52 น. อยู่ที่ระดับ 59.00 บาท บวก 3.25 บาท หรือ 5.83% สูงสุดที่ระดับ 61.00 บาท ต่ำสุดที่ระดับ 58.00 บาท ด้วยมูลค่าการซื้อขาย 909.36 ล้านบาท

บล.โนมูระ พัฒนาสิน ระบุว่า ประเมิน HANA มีมุมมองบวกต่อกำไรปกติไตรมาส 4/65 อยู่ที่ 553 ล้านบาท เพิ่มขึ้น 41% จากงวดเดียวของปีก่อน แต่ลดลง 34% จากไตรมาสก่อน และสูงกว่าคาดเพิ่มขึ้น 31% เพราะยอดขายในส่วนของอัตรากำไรขั้นต้นสูงกว่าคาด
นอกจากนี้กำไร FX และการกลับรายการขาดทุนอนุพันธ์ในงวด 9 เดือนแรกปี 65 ทำให้กำไรสุทธิไตรมาส 4/65 ทำ new high อยู่ที่ 1,075 ล้านบาท ฟื้นตัวจากงวดเดียวกันของปีก่อน เพิ่มขึ้น 158% จากไตรมาสก่อน
ทั้งนี้ยอดขายไตรมาส 4/65 เพิ่มขึ้น 14% จากงวดเดียวของปีก่อน มาจากยอดขายในโรงงานจีนสหรัฐ, เกาหลี และกัมพูชาค่อนข้างดีจากอัตรากำไรขั้นต้น 13.4% ในไตรมาส 4/65 สูงกว่าคาดเพิ่มเมื่อเทียบกับงวดเดียวกันของปีก่อน เพราะค่าเงินบาทอ่อนค่าและโรงงานในสหรัฐและลาพูนมีมาร์จิ้นดีขึ้นจากลูกค้าในอุตฯ รถยนต์ แต่ GPM ลดจากไตรมาสก่อนหน้าตามฤดูกาลและโรงงานอยุธยามีผลการดาเนินงานชะลอตัวลงทั้งยอดขายและมาร์จิ้นรอรับฟังข้อมูลในประชุมนักวิเคราะห์สัปดาห์นี้้ อนึ่ง HANA ประกาศจ่ายปันผลอัตรา 0.50 บาท/หุ้น เตรียมขึ้นเครื่องหมาย XD วันที่ 13 มี.ค.66
นอกจากนี้ บล.ยูโอบี เคย์เฮียน ระบุในบทวิเคราะห์ว่าแนวโน้มกำไรสุทธิในไตรมาส 4/65 ของ HANA อยู่ที่ 1.1 พันล้านบาท เพิ่มขึ้น 2,038% เมื่อเทียบกับงวดเดียวกันของปีก่อน และเพิ่มขึ้น 158% ซึ่งกำไรที่ออกมาสูงกว่าคาดมาจากกำไรจากอัตราแลกเปลี่ยน 390 ล้านบาท หากไม่รวมรายการพิเศษดังกล่าว กำไรจะหลักจะอยู่ที่ 686 ล้านบาท สอดคล้องกับที่คาดการณ์
อย่างไรก็ตาม ยูโอบีฯ ยังคงมุมมองระมัดระวังต่อแนวโน้มกำไรในปี 66 ของ HANA เนื่องจากคาดว่ารายได้จะเติบโตลดลง และอัตราแลกเปลี่ยนที่ค่อนข้างผันผวน